Labi Hovuz ansambli
Labi Hovuz (forscha: لب حوض læbi hawz]; tarjimasi „hovuz boʻyida, havza boʻyida“) — Buxoro shahrining markaziy maydonlaridan biri, 16—17-asrlarda qurilgan meʼmoriy ansambl. Hudud Koʻkadosh madrasasi, Nodir devonbegi madrasasi va Nodir devonbegi xonaqohi binolaridan tashkil topgan. Ansamblning oʻlchamlari taxminan 150 dan 200 metrga teng. Oʻrta asrlarda Labihovuz gavjum savdo maydoni boʻlgan, bunga savdo gumbazlari (ulardan biri maydondan 200 m masofada joylashgan) asosiy savdo koʻchasiga yaqinligi va odamlarning haddan tashqari gavjumligi sabab boʻlgan.